دونیادا ایقلیم شرایطیندن، اساساً ده دونیادا اورتا تمپراتورون یوکسلمه‌سیندن قایناق‌لانان طبیعی فلاکت‌لرین سایی 1970-جی ایلدن 2019-جو ایله‌ده‌ک اولان دؤورده بئش دفعه آرتیب.
بو باره‌ده معلومات بمت-نین دونیا مئتولوژی تشکیلاتی‌نین گزارش ینده یئر آلیب.
"هاوا، ایقلیم و هیدرولوژی عامل‌لرله باغلی آشیری حال‌لارین میقداری آرتیر و اونلار دونیانین بیر چوخ یئرلرینده ایقلیم دییشیک‌لیگی نتیجه‌سینده داها تز-تز باش وئریر، داها سرت اولور"، - تشکیلاتین باش کاتیبی پتری تاالاس تاالاسین بیاناتیندا بئله دئییلیر.
گزارش ده بیلدیریلیر کی، 1970-جی ایلدن سونراکی دؤورده 2 میلیون‌دان چوخ اینسانین اؤلومونه سبب اولان و اقتصادیاتا 3،64 تریلیون دو‌لار حجمینده ضرر ووران 11 میندن چوخ طبیعی فلاکت قئیده آلینیب. عینی زاماندا، اؤلوم حال‌لاری‌نین 91 فایزی اینکیشاف ائتمکده اولان اؤلکه‌لرین پایینا دوشوب. قوراق‌لیقلا باغلی اؤلن‌لر داها چوخ‌دور - تخمینن 650 مین نفر. فیرتینا‌لار 577 مین نفرین، داشقین‌لار 59 مینه یاخین اینسانین، آنومال ایستی‌لر ایسه 56 مینه ده‌ک اینسانین حیاتینا سون قویوب.
گزارشه اساساً، طبیعی فلاکت‌لر نتیجه‌سینده اقتصادی ایتکی‌لرین آرتیمی دا قئیده آلینیب. اگر 1970-جی ایلده زیان گونده 49 میلیون دو‌لار تشکیل ائدیردیسه، 2010-2019-جو ایللرده بو گؤستریجی آرتا‌راق 383 میلیون دو‌لارا چاتیب.
